《奉酬吴洪二公三和之什》
宋代·刘克庄

衰容懒镊白髭须，新咏难追纪少瑜。
攀槛公曾排禹佞，下帷我亦鄙弘谀。
瓶沽何必太玄也，褐博尝闻大勇乎。
捽茹脍肝均一饱，不知谁圣复谁愚。

作者简介：刘克庄(1187～1269) 南宋诗人、词人、诗论家。字潜夫，号后村。福建莆田人。宋末文坛领袖，辛派词人的重要代表，词风豪迈慷慨。在江湖诗人中年寿最长，官位最高，成就也最大。晚年致力于辞赋创作，提出了许多革新理论。